Steinar Sagen

Steinar Sagen (født 1975) er en norsk komiker, skuespiller, stemmeskuespiller, radiomedarbeider og podkaster. Han var programleder for NRK P13-programmet Radioresepsjonen.

 Karriere 
 Radio og podkaster 
Steinar Sagen er best kjent som programleder for Radioresepsjonen på NRK P3 fra 2006 til 2013, deretter på P13 fra 2014 til 2020. 

Hans første radioopptreden var i sommerprogrammet Munn til Munn med Guri Solberg og Håvard Lilleheie i 2000. Fra høsten av fortsatte han i radioprogrammet Holger Nielsens Metode, hvor han også møtte Bjarte Tjøstheim for første gang. Sommeren 2001 fikk Steinar Sagen sitt eget program sammen med Håvard Lilleheie kalt Onkel Happy. Sommeren 2003 avsluttet Holger Nielsens Metode og ble erstattet med P3morgen for å trekke flere morgenlyttere til NRK P3. Både Steinar Sagen og Bjarte Tjøstheim gikk videre til det nye programmet. Våren 2013 var han å høre på NRK P3 i radioprogrammet Steinar og Bjørns bærbare fredagsparty sammen med Bjørn Eidsvåg. I perioden februar–juni 2015 arbeidet han sammen med Siri Kristiansen på P13 med programmet Befolkningen. 

I 2021 kunngjorde brødrene Sagen og Tjøstheim at de kom til å slutte å lage Radioresepsjonen for NRK, fordi de hadde akseptert et tilbud om å lage en podcast på Schibsted-platformen PodMe. Podcasten fikk navnet Papaya og hadde premiere i september 2021. 

 Fjernsyn og scene 
Steinar Sagen debuterte som komiker på Reis Deg Komiker Klubbs klubbkveld på Freddy's Bar den 25. juni 1998.«Stå oppkomikerne utvider repertoaret», Aftenposten Aften 24. juni 1998

Steinar Sagen debuterte på TV i en episode av TV-serien Bot og bedring i 1998. I 2000 medvirket han i  NRKs ungdomsprogram U. I 2001 dukket han opp i håndballdramaserien 24-23 på NRK. I september 2005 var det premiere på TV-serien Singelklubben på NRK, som han både spilte i og var med på å skrive. Samtidig hadde han et sceneshow med Håvard Lilleheie kalt «Mitt liv som Håvard». I februar 2006 hadde serien Fremtiden kommer bakfra premiere. Alle disse seriene var parodier på Reality-TV, en humorform som ble særlig populær med den britiske TV-serien Kontoret, skapt av Ricky Gervais og Stephen Merchant.DVDarkivet, anmeldelse av Fremtiden kommer bakfra ved Tom Skotheim I mars 2007 hadde Torsdag kveld med Steinar Sagen premiere.

Radioprogrammet Radioresepsjonen ble satt på vent i 2010 til fordel for TV-programmet Radioresepsjonen på TV som hadde premiere i oktober 2010. Radioresepsjonen var tilbake på radioen i 2011.

Sammen med Håvard Lilleheie spilte han i showet Frustrerte fyrer på standupscenen Latter i Oslo våren 2006. Tidligere hadde han både laget skolerevy og bodd i kollektiv med Lilleheie.Sagen, S., Sagen T. og Tjøstheim, B.P. Den relativt store boka om Radioresepsjonen, Aschehoug, Oslo. ISBN 9788203198168 

Den 21. januar 2006 var Steinar Sagen og Atle Antonsen programledere for Alarmprisen.

 Bokutgivelse 
Sagen ga i 2007 ut sin første bok, som hadde tittelen 100 ting du burde irritere deg over før du dauer.

 Privatliv 
Steinar Sagen bodde de første fem årene på Røa og Strømmen, men flyttet til Holmlia da broren Tore Sagen ble født. I oppveksten var han aktiv speider i 1. Holmlia KFUM.Sendingen den 27. mai 2006. På ungdomsskolen og Nordstrand videregående skole var han engasjert i revyarbeid, både som tekstforfatter, skuespiller og regissør. Under Nordstrandrevyen 1991, det første året Sagen gikk på skolen, var Petter Schjerven instruktør for revyen. I militæret tjenestegjorde han i Hans Majestet Kongens Garde.

På høyre overarm har han en tatovering av den svenske tegneseriebjørnen Bamse – verdens sterkeste bjørn. Han fikk tatoveringen da han var 18–19 år gammel, og har siden angret.Tatoveringen har vært omtalt en rekke ganger i Radioresepsjonen, bl.a. 16. februar 2009

Steinar Sagen er gift med parterapeuten Catrin Sagen.Hilde Unosen (20. mai 2018): Fru Steinar Sagen. Dagsavisen

 Filmografi 
 Filmer 
 2000 Da jeg traff Jesus... med sprettert
 2006 Svein og Rotta – en blind mann
 2006 Nedenom og hjem igjen – Sids stemme
 2010 Brødrene Dal og vikingsverdets forbannelse – en viking
 2011 Kong Curling – Flemming
 2011 Kung Fu Panda 2 – Pos stemme
 2013 Mormor og de åtte ungene – Tyven
 2014 Børning – en politimann
 2015 Solan og Ludvig - Herfra til Flåklypa – Emanuel Desperados' stemme
 2016 Kung Fu Panda 3 – Pos stemme
 2016 Dyrene i Hakkebakkeskogen (animasjonsfilm) – stemmene til jegeren og elgen
 2018 Månelyst i Flåklypa – Emanuel Desperados' stemme
 2024 Kung Fu Panda 4 – Pos stemme

 TV-serier 
 1998 Bot og bedring – en bakerlærling
 2001 Uhu! – en tvilling
 2001 24 – 23
 2006 Fremtiden kommer bakfra – Jan Erik Hovden
 2007 Luftens helter – Den bleke mannen
 2008 Jubalong – Basse
 2010 Påpp & Råkk – Kunde i butikken
 2012 Lilyhammer – Roar Lien
 2016 Side om side – Tommy Blegeberg
 2021 Maxitaxi Driver – Jan Egil Svendsen (hovedperson)

 Realityserier og talkshows 
2000 U (magasinprogram), NRK – Steinar
 2005 Singelklubben
 2007 Torsdag kveld med Steinar Sagen – Steinar Sagen
 2010 Radioresepsjonen på TV - seg selv/programleder
 2012 Brille – paneldeltaker
 2021 Kongen befaler – deltaker

 Bibliografi 
100 ting du burde irritere deg over før du dauer. NRK aktivum (2007). ISBN-13: 9788281782297
 Den relativt store boka om Radioresepsjonen. Aschehoug (2010). 
Radioresepsjonens 169 dilemmas – og andre lettbeintheter fra Tore, Steinar og Bjarte. Gyldendal (2016). 
 Radioresepsjonens postkasse postkasse postkasse. Gyldendal (2018) ISBN  9788205517158

 Referanser 

 Eksterne lenker 



Kategori:Norske TV-programledere
Kategori:Norske radioprogramledere
Kategori:Norske komikere
Kategori:Norske podkastere
Kategori:Norske skuespillere
Kategori:Norske tekstforfattere
Kategori:Programledere for NRK Radio
Kategori:Programledere for NRK TV
Kategori:Personer fra Oslo